( 289 ) 
l'iver trop froid, il refuse estat et à toute vanité s’en- 
cline. Tout bon marinier desprise paresseux car il des- 
tourbe le port de salut, faictes touiours aucun bien, ce 
faisant votre personne sejournera vous mesmes trop bien 
seruirez et aultruy moult en auiendra. 
Si tenez sobriété au manger et boire, par elle aurez 
aide de votre force de corps, et santé de tous vos mem- 
bres, voussuffise manger et boire que lafaim et soif vous 
liéue, non pas qui perdre vous en faict le vouloir et ap- 
pétit, car les prendre sans mesures faict son secret réué- 
ler, perdre sens, aduis, vigueurs, légéreté, voix, allaine 
et couleurs, membres trembler, et subitement morir. Qui 
trop abreuvé plain et saoul se treuve la coucherequiert, 
perdant conduicte, asseuré parlé, et l'honneur du monde, 
il amortist tout bon courage, gentil vouloir et demeure 
jnbhabile de toutes belles et bonnes vertus, lesquelles sont 
tenues nettes par ladicte sobrieté. 
Anullez luxure, l’orde infame, car si par elle vous 
laissiez décevoir et enfanger, mal et en grande peine vous 
en-serez nettoyé, et beau jeune et freche estes, ort, vil, 
salle, et tout anéanti moult tost deviendrez, par elle bon 
conseil s'empéche et toute bonne profitable estude, par 
elle ont failly, erré et ydolatré les grands hommes, c’est 
une fole amour oultrageuse desordonnée, accoustumance, 
villaine, et maladie qui prent aux gens par oisiueté, 
obliance de Dieu et de toute bonne vertu, amant vice du 
cœur et de pensée, désirant plus complaire aux fols et 
inutiles délits d’auctruy que à son bien infiny. 
